માણસોની દુનિયામાં રોબોટની દખલગીરી સતત વધી રહી છે. જોકે, આ દખલગીરી માટે માણસોની આર્ટિફિશિયલ ઇન્ટેલિજન્સનો વધુને વધુ વિકાસ કરવાની ભૂખ જ જવાબદાર છે. અત્યાર સુધી આપણે સાંભળતા હતા કે, માણસનું ફલાણું કે ઢીંકણું કામ કરી શકે એવો રોબોટ વિકસાવાયો છે. જોકે, હવે એવો રોબોટ બનાવાયો છે, જેનામાં નેતા જેવા ગુણ હશે. આ પરાક્રમ ન્યૂઝીલેન્ડના નિક ગેરિટ્સન નામના વિજ્ઞાનીએ કર્યું છે. આ પહેલાં દુનિયાના કોઈ દેશના વિજ્ઞાાનીઓએ આવો રોબોટ બનાવ્યો નથી. ૪૯ વર્ષીય આંતરપ્રિન્યોર ગેરિટ્સને દાવો કર્યો છે કે, આ પહેલાં કોઈએ આવો કૃત્રિમ બુદ્ધિ ધરાવતો રોબોટ બનાવ્યો નથી.